AIŠKINAMASIS RAŠTAS

Dėl pritarimo projekto „Bešeimininkių apleistų, kraštovaizdį darkančių statinių likvidavimas Molėtų rajono savivaldybėje” įgyvendinimui pagal 2014-2020 metų Europos sąjungos fondų investicijų veiksmų programos priemonę Nr. 05.5.1-APVA-R-019 „Kraštovaizdžio apsauga“

**1. Parengto tarybos sprendimo projekto tikslai ir uždaviniai**

Tikslas – išpildyti būtinas projektų parengtumo sąlygas, nustatytas priemonės Nr. 05.5.1-APVA-R-019 „Kraštovaizdžio apsauga“ finansavimo sąlygų apraše bei sudaryti sąlygas projektų įgyvendinimui.

Priemonės tikslas – pagerinti įvairaus lygmens kraštovaizdžio arealų (teritorijų) būklę didinant kraštovaizdžio planavimo kokybę, stiprinant ir palaikant kraštovaizdžio ekologinę pusiausvyrą, atkuriant pažeistas teritorijas, didinant kraštovaizdžio vizualinį estetinį potencialą.

Projekto „Bešeimininkių apleistų, kraštovaizdį darkančių statinių likvidavimas Molėtų rajono savivaldybėje” įgyvendinimo metu numatoma nugriauti 29 bešeimininkius statinius Joniškio ir Balninkų miesteliuose, Šakališkių, Antagaluonės ir Pagaluonės kaimuose, bei įgyvendinti kraštovaizdžio formavimo priemones iš viso 12 ha teritorijose.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis;

2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.5.1-APVA-R-19 priemonės „Kraštovaizdžio apsauga“ projektų finansavimo sąlygų aprašo, patvirtinto Lietuvos Respublikos aplinkos ministro 2016 m. kovo 23 d. įsakymu Nr. D1-209 „Dėl 2014–2020 metų Europos sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.5.1-APVA-R-019 priemonės „Kraštovaizdžio apsauga“ projektų finansavimo sąlygų aprašo patvirtinimo“, 55 ir 68.8 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – gautas finansavimas bei įgyvendintos kraštovaizdžio formavimo priemonės Molėtų rajone. Neigiamų pasekmių nenumatoma.

**4. Priemonės sprendimui įgyvendinti**

Projekto paraiškos ir techninių dokumentų parengimas bei pateikimas Aplinkos projektų valdymo agentūrai, projekto veiklų įgyvendinimo organizavimas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Preliminarus projekto biudžetas – 389 692 Eur, iš jų ES investicijų lėšos – 331 238 Eur, pareiškėjo lėšos – 58 454 Eur.

**6. Vykdytojai, įvykdymo terminai**

Molėtų rajono savivaldybės administracija.